### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Tobias Knudsen og Per Paulsen var forhindrede i at deltage i udvalgets behandling af sagen.

Bysmedevejs sydligste tilslutning til [adresse] lukkes for biltrafik, men der opretholdes adgang for cyklister og gående.

### Resumé

Teknik og Miljø har vurderet, at det af hensyn til trafiksikkerheden vil være hensigtsmæssigt at lukke den offentlige vej Bysmedevejs sydlige tilslutning til [adresse] (over for [adresse]), da tilslutningen har dårlige oversigtsforhold, og udkørsel foregår henover fortov og cykelsti.

 En høring blandt ejere og beboere på [adresse] og de nærmeste ejendomme på [adresse] har resulteret i 30 høringssvar, hvoraf 18 er tilhængere af lukningen.

 Lukkes tilslutningen, vil bilister i stedet skulle benytte Bysmedevejs nordlige tilslutning til [adresse] (over for Græsvangen). Dette kryds har heller ikke gode oversigtsforhold og er belastet af kø på [adresse] om morgenen.

 Teknik og Miljø anbefaler, at Bysmedevejs sydlige tilslutning lukkes, og at der samtidig erhverves areal fra en privat ejendom for at skabe bedre oversigtsforhold ved Bysmedevejs nordlige tilslutning.

### Indstilling

At 1) der træffes beslutning efter vejlovens § 8 om at lukke [adresse] tilslutning til [adresse] for biltrafik, mens der opretholdes adgang for cyklister og gående.

 At 2) der erhverves nødvendigt areal af hjørneejendommen [adresse] til at etablere oversigtsforhold i henhold til Vejdirektoratets vejledende vejregler mod syd ved [adresse] nordlige tilslutning til [adresse]. Arealet erhverves om nødvendigt ved ekspropriation

### Sagens forløb

19-05-2016 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 30-05-2016 Magistraten
Fremsendes til [adresse] med bemærkning, at Magistraten i mødet den 30. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 29. april 2016.

 Redegørelse for begrundelse for lukning udarbejdes.

 Borgmester Per Mogensen, rådmand Morten Mogensen, Pia Hermansen og Curt Søndergaard var forhindret i at deltage i mødet.
 08-06-2016 [adresse]
Fremsendes til Teknisk Udvalg til behandling i henhold til beslutning i byrådets møde den 8. juni 2016.
 15-08-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Tobias Knudsen og Per Paulsen var forhindrede i at deltage i udvalgets behandling af sagen.
 31-08-2016 [adresse]
Beslutning ikke frigivet